RoHS

RoHS je skratka, vychádzajúca zo Smernice Európskeho parlamentu a Rady 2011/65/EU z 8. júna 2011, o obmedzení používania určitých nebezpečných látok v elektrických a elektronických zariadeniach. Skratka vychádza z anglického názvu tejto Smernice, t. j. Restriction of the use of certain Hazardous Substances in electrical and electronic equipment.

 Ciele 
Cieľom je obmedziť používanie šiestich v smernici označených látok pri výrobe elektrických a elektronických zariadení, ktoré sa vo veľkých množstvách dostáva na skládky, a tým prispieť k ochrane ľudského zdravia a životného prostredia. Obmedzenie sa preto netýka priemyselných, telekomunikačných, zdravotníckych, vedeckých atď. zariadení s dlhou životnosťou, ktoré sa vyrábajú v malých množstvách a pri ktorých sa dá predpokladať, že neskončia na skládke.

 Obmedzené látky 
Smernica RoHS obmedzuje použitie týchto šiestich látokMiroslav Šuta: Zákaz některých chemikálií v nových spotřebičích, Odpady, 9/2006:

 Kadmium (Cd)
 Ortuť (Hg)
 Olovo (Pb)
 Šesťmocný chróm (Cr+6)
 Polybrómované bifenyly (PBB)
 Polybrómované difenylétery (PBDE)

 Obmedzenie 
Používanie zariadenia obsahujúce olovo, ortuť, kadmium, šesťmocný chróm a zhášače horenia (PBB, PBDE) nad určený váhový limit je direktívou zakázané. Smernica a jej novela z 18. augusta 2005 stanovuje prípustný podiel kadmia na 0,01%, u ostatných na 0,1% v použitých materiáloch a výnimky pre niektoré zariadenia a technológie, ktoré použitie týchto látok nutne vyžadujú (napríklad olovo pri výrobe skla, ocele, zliatin medi a hliníka, v spájkach, akumulátoroch a podobne).

Výrobcovia zariadení zodpovedajú za to, že ich výrobky neobsahujú ani jednu zo spomínaných šiestich zakázaných látok vo väčšom než povolenom množstve. Smernica sa nevzťahuje priamo na jednotlivé komponenty a polotovary, a tak výrobcovia konečného zariadenia sú povinní vykonať také kroky, aby všetky materiálové časti, ktoré sú použité v ich výrobkoch, spĺňali tieto podmienky.

Hoci smernica platí len pre EÚ, výrobcovia všetkých elektronických zariadení mimo EÚ majú rovnakú povinnosť, pokiaľ sú ich výrobky importované do štátov EÚ. Podobné opatrenia uzákonilo aj viacero ďalších krajín mimo EÚ, napríklad Švajčiarsko, USA, Čína a Južná Kórea.

 História smernice 
V decembri 2008 ohlásila Európska komisia zámer uskutočniť revíziu pôvodnej Smernice Európskeho parlamentu a Rady č. 2002/95/ES z 27. januára 2003, ktorej podoba je diskutovaná na odbornej i politickej úrovní.Recast of the WEEE and RoHS Directives proposed Prvé čítanie v Európskom parlamente sa predpokladá v júni 2010.. Nahradila ju nová Smernica Európskeho parlamentu a Rady 2011/65/EU z 8. júna 2011.EUR-Lex: Smernica 32011L0065

 Referencie 

 Pozri aj 
 Elektroodpad

 Externé odkazy 
 Usmernenie k vykonávaniu smernice RoHS 
 Miroslav Šuta: Zákaz některých chemikálií v nových spotřebičích, Odpady, 9/2006 

Kategória:Ochrana prírody
Kategória:Odpady
Kategória:Smernice Európskej Únie